Nikolaikirken i Oslo

Nikolaikirken var en kirke i middelalderens Oslo. Den lå i det området som nå betegnes som Sørenga, like vest for Clemenskirken og nordøst for kongsgården, omtrent der Østfoldbanen går i dag.

Kirken var viet til Nikolas av Myra. Den er omtalt i et brev fra 1297 der det fremgår at det området som nå kalles Bekkelaget, tilhørte Nikolaikirkens sogn. Få detaljer er kjent om kirkens utseende, for eksempel om den hadde tårn, men det antas at den var liten.

Kirken skal ha ligget i ruiner mot slutten av 1500-tallet. Ved arkeologiske utgravninger i 1877 ledet av Peter Andreas Blix ble det funnet murrester fra en steinkirke samt graver, og dette er senere identifisert som Nikolaikirken av Gerhard Fischer. I dag er det ingen synlige rester på stedet, men under utgravningen av Follobanen ble det funnet skjeletter fra mennesker som trolig led av spedalskhet.

 Referanser 
Schia (1995), s. 38. Schia tar riktignok forbehold når det gjelder brevets autentisitet.
Se f.eks. Riksantikvarens Kulturminnesøk.
Et bilde i Bulls bok gir seg ut for å vise Nikolaikirken, men viser etter alt å dømme Clemenskirken.
NIKUs arkeologiblogg: Episode 1  og Episode 2  om analyser av skjeletter.

 Litteratur 


 Jan Brendalsmo: Kildegjennomgang: Middelalderske kirkesteder i Oslo (Riksantikvaren, 2015), s. 15–16


 Eksterne lenker 
 Oslo byleksikon

 Kart over Oslo i middelalderen i Oslo byleksikon (4.utg.) 
 Lokalhistoriewiki – Nikolaikirken (Oslo)

Kategori:Tidligere kirker i Oslo
Kategori:Middelalderbyen Oslo
Kategori:Gamlebyen (Oslo)
Kategori:Kulturminner i bydel Gamle Oslo
Kategori:Peter Andreas Blix